title: Pneumonía
text: A pneumonía ye un trastorno inflamatorio d'o polmón. A sobén se la describe como una inflamación pulmonar parenquima-alviolar y una repleción alviolar anormal con consolidación y exudación de fluidos.
  
  Os alviolos son bolsas microscopicas plenas d'aire d'os polmons, encargatas d'asorber l'oxicheno. A pneumonía puet deber-se a una variedat de causas, incluindo-ie infección por bacterias, virus, fongos u parasitos, u una lesión quimica u fisica d'os polmons. A suya causa tamién puet describir-se oficialment como "idiopatica" (ye decir, desconoixita) quan s'han excluito as causas infecciosas.
  
  Os sintomas tipicos asociatos con a pneumonia incluindo tos, dolor toracico, fiebre y dificultatz ta respirar. As ainas de diagnostico incluyen as radiografías y una examinación d'o esputo. O tractamiento pende d'a causa d'a pneumonía; a pneumonía bacteriana se tracta con antibioticos.
  
  A pneumonía ye una malautía común que se produce en totz os segmentos d'edat, estando una d'as primeras causas de muerte entre a chent gran y os malautos cronicos y terminals. Existen vacunas ta prevenir determinatos tipos de pneumonía. A prognosi pende d'o tipo de pneumonia, o tractamiento apropiato, qualsiquier complicación, y o estato de salut d'a presona.
  
  Bibliografía 
   John F. Murray (2010). Murray and Nadel's textbook of respiratory medicine (5th ed.). Philadelphia, PA: Saunders/Elsevier. ISBN 1416047107.
   Burke A. Cunha, ed. (2010). Pneumonia essentials (3rd ed.). Sudbury, MA: Physicians' Press. ISBN 0763772208.
  
  Referencias
  
  Vinclos externos 
  
    Grafico interactivo sobre a pneumonía.
  
  Malautías infecciosas